Biokúpalisko Sninské rybníky

Biokúpalisko Sninské rybníky je druhým bio kúpaliskom na Slovensku, využívajúcim technológiu samočistenia vody pomocou rastlín a rias. Bio kúpalisko bolo v roku 2010 prestavané z pôvodných troch prírodných kúpalísk v areáli rekreačnej oblasti Sninské rybníky.

Biokúpalisko Sninské rybníky získalo ocenenie NAJ produkt cestovného ruchu Prešovského kraja za rok 2014.

 Poloha 
Nachádza sa v regióne Horný Zemplín, na okraji mesta Snina, približne  od jeho centra, v areáli RO Sninské rybníky v doline potoka Bystrá.

Leží v krásnej prírode medzi stromami, v nadmorskej výške  obklopené Vihorlatskými vrchmi s cyklotrasami a turistickými chodníkmi. V jeho blízkosti sa nachádza východiskový bod pešej turistickej trasy, vyznačenej  modrou turistickou značkou na obľúbený Sninský kameň (), odkiaľ je možné pokračovať k najväčšiemu zahradenému sopečnému jazeru na Slovensku – Morskému oku. Tieto prírodné výtvory sú súčasťou územia Vihorlatský prales, skrátene aj Vihorlat, ktoré bolo v roku 2007 zapísané do zoznamu Svetového prírodného dedičstva UNESCO v kategórii Staré bukové lesy a bukové pralesy Karpát a iných regiónov Európy (). Dôvodom boli zachovalé bukové pralesy s vyše 240-ročnými exemplármi.

 Areál kúpaliska 
Areál pozostáva z kúpaliska s troma hĺbkovými pásmami – priestor pre malé deti (hĺbka  - ), časť pre neplavcov (hĺbka  - ) a plavecká časť (hĺbka  - ), ktorá je od neplaveckej oddelená mólom, zo zatrávnených plôch na oddych a zo samotného bazéna slúžiaceho na filtráciu a čistenie vody.

K dispozícii je moderné detské ihrisko z drevených prvkov, exteriérové fitnes zariadenia, 4 volejbalové ihriská, tenisové a multifunkčné ihrisko, 3 stolnotenisové stoly, nafukovací futbal, maxišach, stolný futbal a ruské kolky. Z atrakcií možno spomenúť 30-metrový tobogan, tri päťmetrové šmykľavky, detskú šmykľavku, vodnú hojdačku a vodnú pištoľ.

Návštevníkom sú ponúkané stravovacie a ubytovacie služby. Nachádzajú sa tu bufety a sociálne zariadenia, k dispozícii sú aj uzamykateľné skrinky na odloženie osobných vecí a nechýba možnosť požičania ležadla.

V letných mesiacoch sa konajú v blízkosti bio kúpaliska, v areáli RO Sninské rybníky viaceré známe hudobné festivaly, ako Podvihorlatský folklórny festival, Farfest Snina či najznámejší z nich Rock pod Kameňom – Snina Open Air Festival.

 Biotop 
náhľad|vľavo|Bazén slúžiaci na filtráciu a čistenie vody v areáli Biokúpaliska Sninské rybníky

Napustenie biotopu je napojené z prírodného zdroja vodného toku Bystrá.

Voda je čistená prírodným spôsobom – bez chemikálií. Voda z bazéna na kúpanie je prečerpávaná do vedľajšieho čistiaceho bazéna, kde je vysadených desať druhov vodných rastlín, ktoré sa starajú o čistenie vody likvidovaním nečistôt (spôsobom že sa nimi živia) vyplavujúcich sa z ľudského tela. Rastlinám sa lepšie darí, čím viac ľudí sa kúpe.

Tento systém má svoje výhody. V čistiacom bazéne je plytká voda, ktorú skôr zohreje slnko, preto do bazéna prúdi príjemne teplá voda, bez chemikálií, ktorá je vhodná pre tých, ktorí trpia alergickými reakciami na chemické dezinfekčné prostriedky.

 Prístup 
 po chodníku z mesta Snina, trvanie: ↑ 0:50 h, ↓ 0:40 h
 po  značke zo železničnej stanice Snina, trvanie: ↑ 0:30 h, ↓ 0:20 h
 mestskou hromadnou dopravou z mesta Snina, pozri: cestovný poriadok MHD  na stránke Biokúpaliska Sninské rybníky

Do mesta Snina je možné dopraviť sa prímestskou dopravou autobusovými linkami SAD HumennéPravidelná doprava > Prímestská doprava > Humenné na stránke SAD Humenné, a. s., alebo vlakovou dopravou ŽSR. Vzdialenosť: Humenné-Snina . Pre vyhľadanie spojenia možno použiť internetový cestovný poriadok .

 Galéria 
Kliknite na obrázok pre jeho zväčšenie.

 Referencie 

 Pozri aj 
 Sninské rybníky
 Sninský kameň
 Morské oko
 Vinianske jazero
 Zemplínska šírava
 Vihorlatské vrchy

 Iné projekty 

 Externé odkazy 
 Poloha na turistickej mape
 Poloha na turistickej/cykloturistickej mape
 Biokúpalisko Sninské rybníky – oficiálna stránka
 Biokúpalisko Sninské Rybníky na Facebooku

Kategória:Kúpaliská na Slovensku
Kategória:Vihorlatské vrchy
Kategória:Snina
Kategória:Okres Snina